b'\n_START_ARTICLE_\nThe Adventures of Tintin\n_START_PARAGRAPH_\nAng The Adventures of Tintin (Pranses: Les Aventures de Tintin [lez\xe2\x80\xbfav\xc9\x91\xcc\x83ty\xca\x81 d\xc9\x99 t\xc9\x9b\xcc\x83t\xc9\x9b\xcc\x83]; literal sa Tagalog: Mga Kuwento ng Pakikipagsapalaran ni Tintin) ay isang serye ng mga komiks na nilikha sa Belhika ng kartunistang si Georges Remi (1907-1983), na sumulat sa ilalim ng sagisag-panulat na Herg\xc3\xa9. Ang serye ay isa sa mga pinakasikat na komiks mula sa Europa sa ika-dalawampung siglo. Noong 2007, isang siglo pagkatapos ng kapanganakan ni Herg\xc3\xa9, may mga nalathalang salin ang Tintin sa higit na 50 wika at nakapagbenta ng higit sa 200 milyong kopya ng aklat._NEWLINE_Ang serye ay unang lumabas sa wikang Pranses sa Le Petit Vingti\xc3\xa8me (Ang Malinggit na Ika-dalawampu), isang pambatang suplemento para sa pahayagang Belhiko na Le XXe Si\xc3\xa8cle (Ang Ika-dalawampung Siglo) noong Enero 10, 1929. Nakita ng tagumpay ng serye ang mga seryeng istrip na nalathala sa nangungunang pahayagan ng Belhika na Le Soir at humantong sa matagumpay na spin-off na magasin na Tintin. Pagkatapos ng 1950, inilikha ni Herg\xc3\xa9 ang Studios Herg\xc3\xa9, kung saan ginawa ang kanonikong serye ng dalawampu\'t apat na album. Inihalaw rin ang The Adventures of Tintin para sa radyo, telebisyon, teatro, at pelikula._NEWLINE_Hinangaan ang serye para sa malinis at makahulugang mga guhit sa kakaibang huwaran ni Herg\xc3\xa9 na ligne claire ("maliwanag na linya") na istilo.'